Bulletin 2 – 8 Junie 2019 | NG Moedergemeente Oudtshoorn
Jesus het gesê: Wie ore het en kan hoor, moet luister! (Mark 4:9)
09:30 PINKSTER (Voorbereidingsdiens)
Bankkollekte: R4 887-70
Deuroffers: R1 239-50
Getal lidmate in diens: 225 + inwoners van 2 ouetehuise
Anton Gerber – Diaken
Neem ‘n besluit: Hierdie jaar gaan ek die Pinksterbidure bywoon!
Bring ‘n vriend, buurman of kollega saam.
Mag die Here ons as gemeente op ‘n besondere manier aanraak.
Mag ons wat ore het opnuut luister!
Sien Pinksteprogram wat by deure beskikbaar is.
LW: Lidmate wat vir die Pinksterbyeenkomste elke aand wil voorbidding doen,
kan vanaf 18:00 saam met ander voor-bidders in die konsistorie bymekaar kom.
Voorsang elke aand vanaf 18:15
Al die naasbestaandes van Lydia du Plessis (Jan v Riebeeck 35) na haar afsterwe – in besonder met Lydia en Renier O’Neale, asook Ruben en Scottie Els. (Die troosdiens was reeds gister.)
Saterdagoggend, 8 Junie, om 10 tot 11 vm, kan jy dalk iemand se rigting verander van die hel na die hemel en van die dood na die lewe.
Ds Smuts is met verlof van 9 Junie tot 7 Julie. Gedurende hierdie tyd sal ds Gerrit van Schalkwyk die prediking waarneem en sal hy vir NOODGEVALLE (slegs ernstige siekte en dood) beskikbaar wees by 0828782954
As jy nog nie ‘n geloofsbelofteoffer-vorm ingevul het nie, maak asb so. Daar is nog inligtingspamflette met die vorm wat ingevul moet word by die deure of die kerkkantoor beskikbaar. Besorg ingevulde vorm by kerkkantoor of gooi dit in dankoffersakkie.
Iemand in ons gemeente het ou handoeke nodig. Indien u het, gee asb af by die kerkkantoor. Dankie
Volgende Sondag – Liefde Leef Bring & Braai (na nagmaal en kategese)
ALMAL word genooi na ‘n bring & braai in ons braaikamer. Die vure sal vanaf 11:30 brand en daar sal koffie ook wees. Bring jou eie eet- en drinkgoed. Eetgerei, stoele en tafels sal voorsien word. Dis ‘n geleentheid om mekaar bietjie beter te leer ken. Ds Smuts en Mariaan wil ook graag meer van ons lidmate rondom ‘n braaivleisvuur leer ken.
NB: Laat weet die kerkkantoor voor/op Donderdag as jy kom, sodat ons weet vir hoeveel om gereed te maak.
Daar is groot behoefte aan komberse en warm klere vir die koue, asook KOS vir die noodspens, bv: Koffie, suiker, tee, soutvleis, ontbytpap, konfyt, ens. Baie dankie vir al die skenkings wat ons so getrou ontvang.
Elke keer as jy vir iemand glimlag,
is dit ‘n daad van liefde,
‘n geskenk vir daardie persoon,
‘n pragtige gebaar.